《感述》
明代·易奇际

少年未解百忧并，十载青缃浪得名。礼及趋庭曾有教，诗当陟圮总无声。

原鸰并断馀双鹄，柳絮飞残尚一莺。欲把新裁写幽恨，不堪痛定理平生。

作者简介：明末清初广东新会人，字开伍。性清介，事母以孝闻。登崇祯乡荐，乱后即绝意禄仕。研究性命之旨，讲学授徒，以克己为要、主静为宗。卒年六十三，门人私谥文哲。有《逸纪》、《书诗传解》、《拂剑草》、《侨梧集》、《吾豫漫笔》等。